CELEX: 52016DP0074
Language: lv
Date: 2016-03-09 00:00:00
Title: Eiropas Parlamenta lēmums par iebildumu neizteikšanu pret projektu Komisijas regulai, ar ko groza Komisijas Regulu (ES) Nr. 1178/2011 attiecībā uz pilotu mācībām, eksāmeniem un periodiskām pārbaudēm saistībā ar veiktspējas navigāciju (D042244/03 – 2016/2545(RPS))

9.2.2018   
            
            
               LV
            
            
               Eiropas Savienības Oficiālais Vēstnesis
            
            
               C 50/150
            
         P8_TA(2016)0074
   Iebildumu neizteikšana pret īstenošanas pasākumu: pilotu mācības, eksāmeni un periodiskās pārbaudes saistībā ar veiktspējas navigāciju
   Eiropas Parlamenta lēmums par iebildumu neizteikšanu pret projektu Komisijas regulai, ar ko groza Komisijas Regulu (ES) Nr. 1178/2011 attiecībā uz pilotu mācībām, eksāmeniem un periodiskām pārbaudēm saistībā ar veiktspējas navigāciju (D042244/03 – 2016/2545(RPS))
   (2018/C 050/18)
   
      Eiropas Parlaments,
   
               —
            
            
               ņemot vērā Komisijas regulas projektu (D042244/03,
            
         
               —
            
            
               ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), un jo īpaši tās 7. panta 6. punktu,
            
         
               —
            
            
               ņemot vērā minētās regulas 65. pantā noteiktās komitejas 2015. gada 18. decembra atzinumu,
            
         
               —
            
            
               ņemot vērā Komisijas 2016. gada 12. februāra vēstuli, kurā tā lūdz paziņot, ka Parlaments neizteiks iebildumus pret regulas projektu,
            
         
               —
            
            
               ņemot vērā Transporta un tūrisma komitejas 2016. gada 23. februāra vēstuli Komiteju priekšsēdētāju konferences priekšsēdētājam,
            
         
               —
            
            
               ņemot vērā 5.a panta 3. punktu Padomes 1999. gada 28. jūnija Lēmumā 1999/468/EK, ar ko nosaka Komisijai piešķirto ieviešanas pilnvaru īstenošanas kārtību (2),
            
         
               —
            
            
               ņemot vērā Transporta un tūrisma komitejas ieteikumu lēmumam,
            
         
               —
            
            
               ņemot vērā Reglamenta 106. panta 4. punkta d) apakšpunktu un 105. panta 6. punktu,
            
         
               —
            
            
               ņemot vērā, ka Reglamenta 105. panta 6. punkta trešajā un ceturtajā ievilkumā noteiktajā termiņā, kas beidzās 2016. gada 8. martā, netika izteikti iebildumi,
            
         
               A.
            
            
               tā kā Komisijas regulas projekta mērķis cita starpā ir privātpilota apliecības turētājiem pašreizējo pārejas periodu pagarināt par vienu gadu no 2016. gada 8. aprīļa līdz 2017. gada aprīlim;
            
         
               B.
            
            
               tā kā termiņš, līdz kuram Parlaments var izteikt iebildumus pret Komisijas regulas projektu, beigsies 2016. gada 23. aprīlī;
            
         
               C.
            
            
               tā kā, Komisijas regulai stājoties spēkā 2016. gada 8. aprīlī, tiktu novērsts tiesiskā regulējuma trūkums attiecībā uz situāciju, kāda ir vairākiem tūkstošiem ES iedzīvotāju, kam ir privātpilota apliecība (PPL), kuru izdevusi Amerikas Savienoto Valstu Federālā aviācijas administrācija (FAA);
            
         
               D.
            
            
               tā kā tad, ja datumu nemaina, šiem pilotiem savas FAA apliecības būs jāapstiprina vai jākonvertē par ES apliecībām un tas prasīs ievērojamus resursus un laiku gan valsts iestādēm, gan pilotiem;
            
         
               E.
            
            
               tā kā Komisija un Eiropas Aviācijas drošības aģentūra vēlas vest ES un ASV sarunas par vienkāršotu procedūru, lai atvieglotu šādu pilota apliecību savstarpēju atzīšanu un konvertēšanu, un tā kā šī jaunā procedūra varētu kļūt pieejama pilotiem 2016. gada otrajā pusē,
            
         
            
               1.
            
            
               paziņo, ka tas neizsaka iebildumus pret Komisijas regulas projektu;
            
         
            
               2.
            
            
               uzdod priekšsēdētājam šo lēmumu nosūtīt Komisijai un informēšanas nolūkā Padomei.
            
         
      (1)  OV L 79, 19.3.2008., 1. lpp.
   
   
      (2)  OV L 184, 17.7.1999., 23. lpp.